**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind participarea Județului Cluj la finanțarea unor**

**olimpiade naționale în anul 2020**

 Consiliul Judeţean Cluj întrunit în şedinţă ordinară;

 Având în vedere Referatul de aprobare cu nr. 39.827/21.11.2019 la Proiectul de hotărâre privind participarea Județului Cluj la finanțarea unor olimpiade naționale în anul 2020, propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 39.827/2019 şi de Avizele Comisiilor de specialitate nr. 2 și 6;

 Având în vedere adresa Inspectoratului Școlar Județean Cluj nr. 13.332/04.11.2019, înregistrată la Consiliului Județean Cluj sub nr. 39.827/05.11.2019;

În conformitate cu prevederile:

* art. 173 alin. (5) lit. a) din Ordonanța de urgență a Guvernului nr. 57/2019 privind Codul administrativ, cu completările ulterioare;
* Legii finanțelor publice locale nr. 273/2006, cu modificările şi completările ulterioare;
* Legii educației naționale nr. 1/2011, cu modificările şi completările ulterioare;
* Hotărârii Guvernului nr. 2.192/2004 pentru aprobarea Normelor metodologice privind finanţarea şi administrarea unităţilor de învăţământ preuniversitar de stat;
* Ordinului Ministrului Finanţelor Publice nr. 1792/2002 privind angajarea, lichidarea, ordonanțarea și plata cheltuielilor instituţiilor publice, precum şi organizarea, evidenta şi raportarea angajamentelor bugetare şi legale, cu modificările şi completările ulterioare;

 Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu completările ulterioare;

 În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu completările ulterioare;

**hotărăşte:**

**Art. 1.** Se aprobă participarea Judeţului Cluj la finanțarea olimpiadelor naționale care se vor desfășura în Municipiul Cluj-Napoca în anul 2020 cu suma de 320.000 lei, după cum urmează: Olimpiada națională de informatică; Olimpiada națională de tehnologie a informației; Olimpiada națională de interpretare instrumentală (clasele III - VIII); Olimpiada națională de coregrafie (clasele VII-XII) și a Concursului ”Festivalul Serbările Zăpezii ” ediția a XIX - a.

**Art. 2**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane.

**Art. 3.** Prezenta hotărâre se comunică prin intermediul secretarului judeţului, în termenul prevăzut de lege, Direcţiei Generale Buget-Finanţe, Resurse Umane; Inspectoratului Școlar Județean Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

 **Contrasemnează:**

 **p. PREŞEDINTE, SECRETAR AL JUDEŢULUI,**

 **Alin Tișe Simona Gaci**

**Nr. 218 din 29 noiembrie 2019**

*Prezenta hotărâre a fost adoptată cu 30 voturi “pentru” și 4 consilieri județeni nu au votat. fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință un număr de 34 de consilieri județeni, din care 2 consilieri județeni au anunțat, la începutul ședinței, existența unui interes personal care privește adoptarea hotărârii în cauză și nu au fost luați în calcul la stabilirea majorității necesare.*